CELEX: 22009D0054
Language: sk
Date: 2009-04-24 00:00:00
Title: Rozhodnutie Spoločného výboru EHP č. 54/2009 z  24. apríla 2009 , ktorým sa mení a dopĺňa príloha XXI (Štatistika) k Dohode o EHP

25.6.2009   
            
            
               SK
            
            
               Úradný vestník Európskej únie
            
            
               L 162/36
            
         
      ROZHODNUTIE SPOLOČNÉHO VÝBORU EHP
   č. 54/2009
   z 24. apríla 2009,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená rozhodnutím Spoločného výboru EHP č. 38/2009 zo 17. marca 2009 (1).
            
         
               (2)
            
            
               Nariadenie Európskeho parlamentu a Rady (ES) č. 762/2008 z 9. júla 2008 o predkladaní štatistiky o akvakultúre členskými štátmi a o zrušení nariadenia Rady (ES) č. 788/96 (2) sa má začleniť do dohody.
            
         
               (3)
            
            
               Nariadenie Európskeho parlamentu a Rady (ES) č. 763/2008 z 9. júla 2008 o sčítaní obyvateľov, domov a bytov (3) sa má začleniť do dohody.
            
         
               (4)
            
            
               Nariadenie Komisie (ES) č. 960/2008 z 30. septembra 2008, ktorým sa vykonáva nariadenie Európskeho parlamentu a Rady (ES) č. 808/2004 o štatistikách Spoločenstva o informačnej spoločnosti (4), sa má začleniť do dohody.
            
         
               (5)
            
            
               Nariadenie (ES) č. 762/2008 zrušuje nariadenie Rady (ES) č. 788/96 (5) začlenené do dohody, a preto je potrebné odkaz naň v rámci dohody vypustiť,
            
         ROZHODOL TAKTO:
   Článok 1
   Príloha XXI k dohode sa mení a dopĺňa takto:
   
               1.
            
            
               Znenie bodu 25d [nariadenie Rady (ES) č. 788/96] sa nahrádza takto:
               „32008 R 0762: nariadenie Európskeho parlamentu a Rady (ES) č. 762/2008 z 9. júla 2008 o predkladaní štatistiky o akvakultúre členskými štátmi a o zrušení nariadenia Rady (ES) č. 788/96 (Ú. v. EÚ L 218, 13.8.2008, s. 1).“
            
         
               2.
            
            
               Za bod 18x [nariadenie Rady (ES) č. 362/2008] sa vkladá tento bod:
               
                           „18y.
                        
                        
                           
                              32008 R 0763: nariadenie Európskeho parlamentu a Rady (ES) č. 763/2008 z 9. júla 2008 o sčítaní obyvateľov, domov a bytov (Ú. v. EÚ L 218, 13.8.2008, s. 14).
                           Ustanovenia nariadenia sa na účely tejto dohody vykladajú s týmito úpravami:
                           Regionálny rozpis údajov podľa tohto nariadenia nie je záväzný pre štáty EZVO.“
                        
                     
         
               3.
            
            
               Za bod 28c [nariadenie Komisie (ES) č. 847/2007] sa vkladá tento bod:
               
                           „28d.
                        
                        
                           
                              32008 R 0960: nariadenie Komisie (ES) č. 960/2008 z 30. septembra 2008, ktorým sa vykonáva nariadenie Európskeho parlamentu a Rady (ES) č. 808/2004 o štatistikách Spoločenstva o informačnej spoločnosti (Ú. v. EÚ L 262, 1.10.2008, s. 6).“
                        
                     
         Článok 2
   Znenie nariadení (ES) č. 762/2008, (ES) č. 763/2008 a (ES) č. 960/2008 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 25. apríla 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 24. apríla 2009
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 130, 28.5.2009, s. 33.
   
      (2)  Ú. v. EÚ L 218, 13.8.2008, s. 1.
   
      (3)  Ú. v. EÚ L 218, 13.8.2008, s. 14.
   
      (4)  Ú. v. EÚ L 262, 1.10.2008, s. 6.
   
      (5)  Ú. v. ES L 108, 1.5.1996, s. 1.
   
      (6)  Ústavné požiadavky neboli oznámené.